
Ievads

Informatīvais ziņojums “Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu” (turpmāk – informatīvais ziņojums) ir izstrādāts, pamatojoties uz Deklarācijas par Andra Kulberga vadītā Ministru kabineta iecerēto darbību sesto punktu: “Ierobežosim jaunu ilgtermiņa vīzu un uzturēšanās atļauju izsniegšanu ārzemniekiem. Ņemot vērā kompetento iestāžu kapacitāti, noteiksim pieļaujamo trešo valstu pilsoņu skaitu. Nodrošināsim stingru kontroli attiecībā uz izsniegtajām uzturēšanās atļaujām un uzturēšanās nosacījumu izpildi. Noteiksim aizliegumu negodprātīgiem uzaicinātājiem uzaicināt ārzemniekus” un ar Ministru kabineta 2026. gada 21. jūlija rīkojumu Nr. 250 apstiprinātā rīcības plāna Deklarācijas par Andra Kulberga vadītā Ministru kabineta iecerēto darbību īstenošanai 6.2. pasākuma “Īstenot pasākumus migrācijas ierobežošanai” Iekšlietu ministrijai doto uzdevumu izstrādāt informatīvo ziņojumu par migrācijas politikas attīstību Latvijā, tai skaitā ietverot pasākumu plānu Latvijas Republikas Saeimas “Parlamentārās izmeklēšanas komisijas par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanai.
Parlamentārās izmeklēšanas komisijas ziņojumā secināts, ka līdzšinējā migrācijas pārvaldības sistēma nenodrošina pietiekami koordinētu un efektīvu trešo valstu pilsoņu ieceļošanas, uzturēšanās un nodarbinātības kontroli.  Komisijas secina, ka, ņemot vērā pieaugošos drošības riskus, nelegālās imigrācijas izaicinājumus un atbildīgo institūciju ierobežoto kapacitāti, nepieciešams stiprināt migrācijas pārvaldību. Komisija uzsver nepieciešamību stingrāk kontrolēt vīzu un uzturēšanās atļauju izsniegšanu, pastiprināt uzaicinātāju atbildību, novērst dokumentu viltošanu, pastiprināt cīņu pret nelegālo imigrāciju un pilnveidot patvēruma sistēmu, lai mazinātu tās ļaunprātīgu izmantošanu. Komisija uzsver nepieciešamību migrācijas politiku turpmāk veidot, par pamatu nosakot valsts drošības intereses un valsts institūciju spēju efektīvi pārvaldīt migrācijas procesus, cita starpā, nosakot kvantitatīvus ierobežojumus trešo valstu pilsoņu skaitam jeb kvotas. 
Informatīvā ziņojuma mērķis ir informēt Ministru kabinetu par kompetento nozaru ministriju un iestāžu veiktajiem un plānotajiem pasākumiem un to izpildes termiņiem, lai nodrošinātu parlamentārās izmeklēšanas komisijas ieteikumu īstenošanu, veicinot koordinētu turpmāko rīcību migrācijas politikas un pārvaldības sistēmas pilnveidošanai.

1. Parlamentārās izmeklēšanas komisijas ziņojums 
Latvijas Republikas Saeima 2025. gada 27. novembrī pieņēma paziņojumu "Par Saeimas Parlamentārās izmeklēšanas komisijas par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā, izveidošanu". Pamatojoties uz Saeimas paziņojumu, tika izveidota parlamentārās izmeklēšanas komisija "Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā" (turpmāk –izmeklēšanas komisija).  
Izmeklēšanas komisija darbojās sešus mēnešus un izskatīja plašu jautājumu loku attiecībā uz Latvijas migrācijas un patvēruma sistēmas darbību. Izmeklēšanas komisija analizēja vīzu un uzturēšanās atļauju piešķiršanas kārtību, kā arī ar to saistītās tiesiskā regulējuma problēmas un iespējamos ļaunprātīgas izmantošanas riskus. Komisija pievērsās arī nelegālās imigrācijas novēršanas pasākumiem, robežkontrolei, personu izraidīšanai, dokumentu viltošanas un korupcijas riskiem, kā arī atbildīgo institūciju spējai nodrošināt efektīvu migrācijas kontroli. Tāpat tika vērtēts tiesiskais regulējums un pastāvošie kontroles mehānismi  trešo valstu pilsoņu nodarbinātības, studiju un sociālā atbalsta jomās, kā arī Latvijas iespējas piemērot izņēmumus Eiropas Savienības migrācijas tiesību regulējumā.
Izmeklēšanas komisija gala ziņojumu pieņēma 2026. gada 20. maijā, savukārt Latvijas Republikas Saeima to izskatīja 2026. gada 28. maija sēdē[footnoteRef:1]. [1:  Latvijas Vēstnesis, Nr. 106, 04.06.2026. Oficiālās publikācijas Nr.: 2026/106.1; https://www.vestnesis.lv/op/2026/106.1 
] 

Izmeklēšanas komisija secina, ka daudzu Eiropas Savienības valstu pieredze ar augstu migrācijas apjomu un integrācijas problēmām apliecina nepieciešamību pastiprināt likumīgās migrācijas kontroli un cīņu pret nelegālo migrāciju, sasaistot to ar nacionālās drošības un sabiedriskās kārtības apsvērumiem. Uzsvērta nepieciešamība panākt, lai Eiropas Savienības migrācijas un patvēruma politikas diskusijās un normatīvajos risinājumos pilnvērtīgi tiktu ņemta vērā Latvijas specifika – nepieciešamība sargāt Eiropas Savienības ārējo robežu, hibrīdapdraudējuma un migrācijas instrumentalizācijas pieredze uz robežas ar Baltkrieviju.  
Izmeklēšanas komisija konstatē, ka jāstiprina pasākumi nelegālās migrācijas novēršanai un mazināšanai, tajā skaitā stiprinot un daudzveidojot kontroles mehānismus;  uzlabojot darbu dokumentu  viltošanas atklāšanā un izmeklēšanā; stiprinot uzaicinātāju – darba devēju un izglītības iestāžu – atbildību; saucot pie atbildības personas, kuras iesaistītas nelegālo migrācijas plūsmu organizēšanā un uzlabojot atgriešanas efektivitāti. 
Attiecībā uz patvēruma sistēmu izmeklēšanas komisija aicina īstenot vairākus pasākumus, lai mazinātu patvēruma sistēmas ļaunprātīgas izmantošanas gadījumus, kas vairo administratīvo slogu atbildīgajām iestādēm un palielina uzturēšanas un infrastruktūras izmaksas. Izmeklēšanas komisija iesaka paredzēt patvēruma meklētājiem stingrāku pienākumu pastāvīgi uzturēties konkrētā vietā; ieviest mehānismus personu izsludināšanai meklēšanā; uzlabot drošības kontroli transporta infrastruktūrā, kā arī uzlabot interviju kvalitāti un tulkošanas nodrošinājumu.
Apskatot situāciju likumīgas ieceļošanas jomā, izmeklēšanas komisija secina, ka pieaugošā trešo valstu pilsoņu ieceļošana rada jaunus izaicinājumus valsts drošībai un sabiedriskajai kārtībai, tostarp saistībā ar noziedzības, organizētās noziedzības un iespējamu terorisma risku pieaugumu, tādēļ migrācijas procesi primāri ir vērtējami valsts drošības kontekstā. Izmeklēšanas komisija secina, ka efektīvai risku pārvaldībai nepieciešama stratēģiska un preventīva valsts politika, kas balstīta uz regulāru migrācijas risku monitorēšanu un starpinstitucionālu sadarbību. Izmeklēšanas komisija iesaka pilnveidot migrācijas pārvaldības sistēmu, nodrošinot savlaicīgu drošības risku identificēšanu un novēršanu, stiprināt sadarbību starp atbildīgajām institūcijām, regulāri pārskatīt paaugstināta riska valstu sarakstus un drošības pārbaudes, kā arī īstenot tādu migrācijas politiku, kas nodrošina valsts spēju kvalitatīvi izvērtēt ieceļojošās personas un ilgtermiņā aizsargāt Latvijas valsts drošību un sabiedrības intereses. Ņemot vērā minēto, izmeklēšanas komisija aicina noteikt kvotas trešo valstu pilsoņu skaitam, kam ļauts ieceļot uz uzturēties valstī. 
Izmeklēšanas komisija secina, ka pastāvīgās uzturēšanās regulējums Latvijā ir būtisks valsts drošības, migrācijas un integrācijas politikas instruments, tomēr pašreizējais tiesiskais regulējums un tā piemērošana atklāj vairākus pilnveidojamus aspektus, tostarp nepietiekamu faktiskās uzturēšanās kontroli, atšķirīgu uzturēšanās režīmu līdzāspastāvēšanu (nacionālā pastāvīgā uzturēšanās atļauja un Eiropas Savienības pastāvīgā iedzīvotāja statuss) un nepietiekamu parlamentāro uzraudzību.  Izmeklēšanas komisija iesaka pilnveidot uzturēšanās atļauju regulējumu un uzraudzības mehānismus, cita starpā, izvērtējot regulāras klātienes reģistrācijas ieviešanu, pārskatot nosacījumus pastāvīgās uzturēšanās atļauju piešķiršanai un saglabāšanai, lai mazinātu drošības riskus un integrācijas problēmas un stiprinot Saeimas parlamentāro kontroli pār izņēmuma kārtībā piešķirtajām uzturēšanās atļaujām.  
Izmeklēšanas komisija secina, ka t.s. investīciju programmas, kas paredz termiņuzturēšanās atļauju piešķiršanu apmaiņā pret noteiktām investīcijām, vairs nesasniedz to sākotnējos ekonomiskos mērķus un rada nesamērīgus valsts drošības, noziedzīgi iegūtu līdzekļu legalizēšanas un uzraudzības riskus. Tiek konstatēts, ka pastāvošais regulējums atsevišķos gadījumos pieļauj tā formālu izmantošanu uzturēšanās atļauju iegūšanai bez reāla ieguldījuma Latvijas tautsaimniecībā. Izmeklēšanas komisija secina, ka investīciju programmas ir slēdzamas un jaunajā Imigrācijas likumā tādas vairs nav paredzamas.  
Būtiska ziņojuma daļa atvēlēta trešo valstu pilsoņu studentu ieceļošanas, uzturēšanās un nodarbinātības jautājumiem. Izmeklēšanas komisija secina, ka pašreizējā trešo valstu studentu uzņemšanas un uzraudzības sistēma nenodrošina pietiekamu kontroli pār studiju procesa faktisko norisi un uzturēšanās tiesību izmantošanu atbilstoši to piešķiršanas mērķim. Komisija konstatē, ka studenta statuss bieži tiek izmantots kā instrumentu uzturēšanās un nodarbinātības nodrošināšanai, nevis augstākās izglītības iegūšanai. Izmeklēšanas komisija iesaka būtiski paaugstināt uzņemšanas prasības un studiju uzraudzības kvalitāti, stiprināt augstskolu atbildību un sankcijas par normatīvo aktu neievērošanu, pilnveidot starpinstitucionālo sadarbību un informācijas apmaiņu, ieviest efektīvākus mehānismus ārvalstu studentu studiju, nodarbinātības un uzturēšanās kontrolei, pārskatīt augstskolu maiņas regulējumu un noteikt pieļaujamo trešo valstu pilsoņu studentu proporciju. Izmeklēšanas komisijas aicina arī pārskatīt studentu nodarbinātības nosacījumus, lai mazinātu riskus, ka nodarbinātība, nevis studijas kļūst par galveno ieceļošanas un uzturēšanās mērķi. Izmeklēšanas komisija aicina paredzēt atsevišķas darba atļaujas saņemšanas nepieciešamību un neparedzēt pašnodarbinātības iespējas;  noteikt platformu darba uzņēmumu pienākumu ieviest drošus lietotāju identifikācijas mehānismus un nodrošināt kompetentajām iestādēm pilnvērtīgu informāciju par personu nodarbinātību un darba laiku, kā arī paredzēt platformu darba uzņēmumu atbildību par normatīvo aktu prasību neievērošanu. 
Izmeklēšanas komisija secina, ka trešo valstu pilsoņu nodarbinātības uzraudzībā pastāv būtiski trūkumi, tostarp nepietiekama informācijas apmaiņa starp iesaistītajām institūcijām, nepilnīga faktiskās nodarbinātības kontrole un darba tiesību, valsts valodas un uzturēšanās nosacījumu pārkāpumi. Izmeklēšanas komisija iesaka stiprināt ārvalstnieku nodarbinātības kontroli un starpinstitucionālo informācijas apmaiņu, pilnveidot darba devēju un citu migrācijas procesā iesaistīto personu atbildību, kā arī pārskatīt nodarbinātības nosacījumus, lai mazinātu negodprātīgas darba migrācijas un uzturēšanās tiesību ļaunprātīgas izmantošanas iespējas.
Izmeklēšanas komisija iesaka pārskatīt sociālās atbalsta sistēmu trešo valstu pilsoņiem, lai nodrošinātu samērīgumu un mazinātu ļaunprātīgas izmantošanas riskus, kā arī risināt problēmas, kas saistītas ar informācijas nepieejamību par trešo valstu pilsoņu faktiskajiem ienākumiem un uzkrājumiem. Izmeklēšanas komisija iesaka pārskatīt SIF sniegtos pakalpojumus trešo valstu pilsoņiem, lai nodrošinātu, ka tie ir samērīgi ar Latvijas pilsoņiem pieejamajiem atbalsta pasākumiem. 
Izmeklēšanas komisija iesaka būtiski stiprināt atbildīgo dienestu kapacitāti (Valsts robežsardze, PMLP, drošības iestādes), jo pie esošā migrācijas apjoma ir sasniegtas to spēju robežas nodrošināt efektīvu kontroli. Ieteikumi ietver papildu cilvēkresursu un tehnoloģisko risinājumu nodrošināšanu ārējai robežai, datu apmaiņas un kopīgu riska indikatora sistēmu pilnveidi, aktīvu ES finansējuma piesaisti ārējās robežas stiprināšanai, kā arī aktīvu dialogu ar Eiropas Komisiju par Latvijas statusa pārskatīšanu kā valstij ar ievērojamu migrācijas situāciju un atbrīvojumu no solidaritātes rezervju saistībām. Ņemot vērā pie šā brīža migrācijas plūsmas jau sasniegtās atbildīgo iestāžu kapacitātes robežas šo plūsmu pārvaldībā, izmeklēšanas komisija rosina noteikt kvotas trešo valstu pilsoņu skaitam, kas var ieceļot un uzturēties valstī. 
Informatīvā ziņojuma mērķis ir informēt Ministru kabinetu par kompetento nozaru ministriju veiktajiem un plānotajiem pasākumiem un to izpildes termiņiem, lai īstenotu parlamentārās izmeklēšanas komisijas ieteikumus, kas vērsti uz efektīvāku nelegālās migrācijas apkarošanu, labāku likumīgās migrācijas pārvaldību un valsts drošības un sabiedriskās kārtības interešu nodrošināšanu.



2. Līdz šim īstenotie Parlamentārās izmeklēšanas komisijas ieteikumi

Daļu no Parlamentārās izmeklēšanas komisijas ieteikumiem kompetentās nozaru ministrijas līdz šī informatīvā ziņojuma izstrādes brīdim jau ir īstenojušas. 
Legālās migrācijas kontroles un nelegālās migrācijas novēršanas jomā par izpildītu uzskatāms komisijas ziņojuma otrās nodaļas ceturtais ieteikums par nepieciešamību stiprināt darba devēju un izglītības  iestāžu atbildību, paredzot daudz augstākus sodus negodprātīgiem uzņēmējiem un amatpersonām. 2026. gada 20. augustā pieņemtais Imigrācijas likums, salīdzinājumā ar šā brīža regulējumu, paredz augstākus naudas sodus par administratīviem pārkāpumiem imigrācijas jomā. 
Savukārt komisijas ziņojuma otrās nodaļas 11. ieteikums par nepieciešamību pārskatīt Tūrisma likuma un Sabiedriskā transporta pakalpojumu likuma normas, kā arī Ministra kabineta noteikumus Nr. 226 “Noteikumi par ārzemnieka deklarācijas veidlapas aizpildīšanas, glabāšanas un nodošanas kārtību”, paplašinot tūrisma pakalpojumu sniedzēju loku, kuriem būtu jāpārbauda ārzemnieku dokumenti un jāaizpilda deklarācijas veidlapa par personu pirms pakalpojumu sniegšanas, tostarp īpašu uzmanību pievēršot privāto naktsmītņu īpašniekiem, kuri izīrē sev piederošos īpašumus, ir izpildīti ar 2026. gada 10. jūlija grozījumiem Tūrisma likumā. Šie grozījumi paplašināja tūrisma pakalpojumu sniedzēju loku, attiecinot arī uz privātiem izmitināšanas pakalpojumu sniedzējiem tos pašus ārvalstnieku personas identificēšanas pienākumus, kas iepriekš bija saistoši viesnīcām. Tāpat Ekonomikas ministrija ir sagatavojusi un virza Ministru kabineta noteikumu projektu “Grozījumi Ministru kabineta 2007. gada 3. aprīļa noteikumos Nr. 226 “Noteikumi par ārzemnieka deklarācijas veidlapas aizpildīšanas, glabāšanas un nodošanas kārtību”” (sistēmas ID: 26-TA-589), kas risina deklarēšanas kārtības pilnveidi un precizēšanu atbilstoši izmitināšanas nozares specifikai.
Ar 2026. gada 20. augustā pieņemto Imigrācijas likumu īstenots arī komisijas otrās nodaļas 15. ieteikums par nepieciešamību saglabāt ārzemnieku dokumentu īstuma pārbaudes, nepieciešamības gadījumā daļēji deleģējot pārbaudes funkcijas privātiem uzņēmumiem. Imigrācijas likuma 4. panta pirmās daļas 1. punkts paredz pārbaudīt ārzemnieka vai viņa uzaicinātāja sniegto informāciju, tostarp pieprasīt ārzemniekam ar šā likuma 18. panta otrajā daļā vai 31. panta pirmās daļas 5. punktā minētā ārpakalpojuma sniedzēja starpniecību veikt viņa iesniegto dokumentu īstuma pārbaudi, lai pieņemtu lēmumu par ielūgumu, izsaukumu, vīzu vai uzturēšanās atļauju.
Komisijas ziņojuma trešās nodaļas par patvēruma pieprasīšanas procesu un ar tām saistītajām problēmām astotais ieteikums paredz izvērtēt iespēju ierosināt Eiropas Komisijai noteikt ES atbildīgo institūciju koordinējošo lomu tulkošanas pakalpojumu nodrošināšanā dalībvalstīm, kas saskaras ar migrācijas vai nacionālās drošības izaicinājumiem, ņemot vērā to, ka dalībvalstu spēju īstenot kvalitatīvas intervijas ar patvēruma pieprasītājiem praksē ierobežo tulku pieejamība. Šobrīd Eiropas Savienības Patvēruma aģentūra (ESPA) nodrošina tulkošanas atbalstu pie noteiktiem kritērijiem. ESPA atbalsts, tajā skaitā tulki, ir pieejams, ja dalībvalsts ir noslēgusi vienošanos ar ESPA par atbalstu ārkārtas situācijā noteiktos jautājumos, piemēram procedūras nodrošināšana, tulki, izmitināšana, informācijas sniegšana u.c.
Attiecībā uz trešo valstu studentu ieceļošanu un uzturēšanos par izpildītiem var tikt uzskatīti vairāki no komisijas ieteikumiem. Komisijas ziņojuma septītās nodaļas astotais ieteikums paredz Imigrācijas likumā noteikt, ka gadījumā, kad trešās valsts students izlemj mainīt augstskolu, personas ieceļošanas/ uzturēšanās procedūras jāuzsāk no jauna. Tiklīdz persona tiek atskaitīta vai pati aiziet no konkrētās augstskolas, kurā bija uzsākusi studijas, tā zaudē tiesisko pamatu uzturēties Latvijā, un tai iespējami īsā laikā jāatstāj valsts. 2026. gada 20. augustā pieņemtā Imigrācijas likuma 32. panta 1. daļas 6. punkts nosaka, ka studijām izsniegtas termiņuzturēšanās atļaujas anulēšanas gadījumā dokumentus jaunas uzturēšanās atļaujas saņemšanai studiju nolūkā ārzemnieks var iesniegt Latvijas pārstāvniecībā ārvalstīs. 
Komisijas ziņojuma septītās nodaļas desmitais ieteikums attiecībā uz nepieciešamību paredzēt izglītības iestādēm soda veidu – liegumu uzaicināt ārvalstniekus, ir īstenots ar 2026. gada 20. augustā pieņemto Imigrācijas likumu, kur šāds soda veids izglītības iestādēm ir paredzēts likuma 15. pantā. 
Savukārt attiecībā uz komisijas ziņojuma septītās nodaļas 16. ieteikumu par nepieciešamību noteikt valsts augstskolām aizliegumu tērēt no valsts budžeta piešķirto finansējumu reklāmas kampaņām trešajās valstīs, izņemot NATO un EEZ valstīs, lai popularizētu studiju iespējas Latvijā, jāuzsver, ka saskaņā ar Izglītības un zinātnes ministrijas sniegto informāciju tiesību akti šobrīd paredz, ka augstskolas valsts finansējumu drīkst izmantot tikai likumā noteikto funkciju nodrošināšanai (tai skaitā stipendijām, studiju nodrošināšanai, infrastruktūrai, akadēmiskā personāla atalgojumam, pētniecībai), kas sevī neietver reklāmas un mārketinga izdevumus. 
Komisijas ziņojuma septītās nodaļas trešais ieteikums paredz nepieciešamību precizēt Krimināllikuma 285.2 panta redakciju, lai skaidri noteiktu, ka minētā likuma norma ir piemērojama arī gadījumos, kad izglītības iestāde vai darba devējs ļaunprātīgi nodrošina ārzemniekus ar dokumentiem, kas dod iespēju likumīgi iegūt uzturēšanās tiesības.  Saskaņā ar  šī informatīvā ziņojuma izstrādes gaitā Tieslietu ministrijas atzinumā sniegto skaidrojumu minēto Krimināllikuma normu jau šobrīd ir iespējams attiecināt uz izglītības iestādes un darba devēja veiktu ļaunprātīgu dokumentu sagatavošanu personai saistībā ar uzturēšanās tiesību iegūšanu.
 




3. Iekšlietu ministrijas īstenotie pasākumi migrācijas pārvaldības pilnveidošanā
Reaģējot uz valstī pieaugošo trešo valstu pilsoņu skaitu, kas ieceļo nodarbinātības un studiju nolūkos, un ar to saistītajiem ieceļošanas un uzturēšanās nosacījumu ļaunprātīgas izmantošanas riskiem, 2025. gada martā Iekšlietu ministrija sadarbībā ar visām trešo valstu pilsoņu ieceļošanas, uzturēšanās un nodarbinātības nosacījumu kontrolē iesaistītajām institūcijām izstrādāja informatīvo ziņojumu  “Par trešo valstu pilsoņu uzturēšanās Latvijā tiesiskā regulējuma pilnveidošanu”. Minētais ziņojums  tika izskatīts un apstiprināts Ministru kabineta 2025. gada 16. decembra sēdē. Tā pielikumā esošais “Trešo valstu pilsoņu uzturēšanās Latvijā kontroles un tiesiskā regulējuma pilnveidošanas plāns” (turpmāk – plāns)  paredz virkni uzdevumu atbildīgajām institūcijām ar mērķi mazināt drošības un migrācijas nosacījumu ļaunprātīgas izmantošanas riskus, piemēram, studenta statusa izmantošanu nodarbinātības nolūkiem vai nodarbinātā statusa izmantošanu tranzītam uz citām Eiropas Savienības/EEZ valstīm. Tāpat tajā ietverti pasākumi, lai uzlabotu praktisko uzturēšanās un nodarbinātības nosacījumu kontroles efektivitāti un uzlabotu institūciju savstarpējo sadarbību.
Plāna pasākumu izpildē vēl bez Iekšlietu ministrijas kā atbildīgās iestādes noteiktas Izglītības un zinātnes ministrija, Ārlietu ministrija, Nodarbinātības valsts aģentūra un Sabiedrības integrācijas fonds. Ziņojuma protokollēmums paredz uzdevumu Iekšlietu ministrijai līdz 2026. gada 30. septembrim iesniegt Ministru kabinetā informatīvo ziņojumu par pasākumu izpildes gaitu. 
Realizējot plānā noteiktos uzdevumus, Iekšlietu ministrija ir īstenojusi virkni izmaiņu tiesību aktos. Daļa no plānā paredzētajiem pasākumiem iestrādāti 2026. gada 20. augustā pieņemtajā Imigrācijas likumā.  
Attiecībā uz trešo valstu pilsoņu ieceļošanu studiju nolūkos Imigrācijas likumā  saskaņā ar plānā noteikto iestrādāti vairāki nosacījumi migrācijas regulējuma ļaunprātīgas izmantošanas risku mazināšanai: būtiski samazināts pieļaujamais neattaisnoti kavēto dienu skaits (no 14 dienām uz trīs dienām); noteikts aizliegums bakalaura un maģistra līmeņa studentiem (izņemot Ziemeļatlantijas līguma organizācijas valstu pilsoņus)  aicināt līdzi ģimenes locekļus; noteikts aizliegums izglītības iestādēm uzaicināt ārzemniekus no trešajām valstīm, ja konstatēti normatīvo aktu pārkāpumi saistībā ar studējošajiem no trešajām valstīm; ir uzsākts darbs pie grozījumiem normatīvajā regulējumā, paredzot stingrākus nosacījumus pietiekamu finanšu līdzekļu pierādīšanai. Būtiska daļa no plānā ietvertajiem pasākumiem ir Izglītības un zinātnes ministrijas kompetencē, kas šobrīd turpina darbu pie to izpildes. 
Attiecībā uz trešo valstu pilsoņiem, kas ieceļo nodarbinātības nolūkos,  Imigrācijas likumā  paredzētas divas būtiskas izmaiņas: ir ierobežots to uzņēmumu loks, kuriem turpmāk būs tiesības uzaicināt trešo valstu pilsoņus vienkāršajās profesijās (palīgstrādnieki, sētnieki, apkopēji, u.tml., izņemot sezonas strādniekus) un noteikti ierobežojumi ārzemnieku uzaicināšanai nodarbinātības nolūkos darbaspēka nodrošināšanas pakalpojuma sniedzējiem jeb t.s. aģentūrām. Ierobežojumi sasaistīti ar uzņēmumu saistību izpildi nodokļu jomā atbilstoši Valsts ieņēmumu dienesta reitingu sistēmā noteiktajam. Ņemot vērā, ka mazkvalificēta darba spēka pieaugumam pastāv īpaši riski – nelegālā nodarbinātība, slogs valsts sociālajai sistēmai, ekspluatācijas draudi – , kā arī to, ka šobrīd lielākais pārkāpumu skaits saistībā ar ārzemnieku nodarbināšanu konstatēts tieši darbaspēka nodrošināšanas pakalpojumu sniedzēju vidū, ir sagaidāms, ka jaunie nosacījumi mazinās migrācijas nosacījumu ļaunprātīgas izmantošanas riskus un atvieglos migrācijas uzraudzības īstenošanu.  
Imigrācijas likumā  trešo valstu pilsoņu uzaicinātāju atbildība stiprināta arī, nosakot sankcijas un palielinot naudas soda apmērus par administratīvajiem pārkāpumiem imigrācijas jomā. 
Attiecībā uz uzraudzības un kontroles pasākumiem un to praktisko īstenošanu arī veikti vairāki pasākumi. 2026. gada 30. jūnijā Ministru kabinets apstiprināja Iekšlietu ministrijas virzīto likumprojektu “Grozījumi Fizisko personu reģistra likumā”, kas paplašina Latvijas Republikas diplomātisko un konsulāro pārstāvniecību amatpersonu tiesības piešķirt personas kodu trešo valstu pilsoņiem, kas saņem ilgtermiņa vīzas saistībā ar nodarbinātību. Minētie grozījumi nodrošinās unikāla identifikatora – personas koda – piešķiršanu visiem nodarbinātajiem trešo valstu pilsoņiem, tādējādi uzlabojot uzraudzības īstenošanu. Kontroles uzlabošanai Valsts robežsardze ir izstrādājusi metodisko materiālu “Trešo valstu valstspiederīgo tiesiskā statusa un uzturēšanās dokumentu derīguma pārbaude, veicot personu pārbaudes savas kompetences ietvaros”. Tā mērķis ir nodrošināt vienotu pieeju un atvieglot kontroles procedūras kompetento iestāžu amatpersonām un darbiniekiem. Metodiskais materiāls 2026. gada 4. martā tika nosūtīts Valsts policijai, Valsts darba inspekcijai, Ārlietu ministrijas Konsulārajam departamentam un Latvijas Pašvaldību savienībai, un tas tiek izmantots ikdienas darbā. Tāpat Valsts robežsardze ir koordinējusi starpinstitucionālo sadarbību un īstenojusi virkni preventīvo un operatīvo pasākumu migrācijas uzraudzības efektivitātes paaugstināšanai un risku mazināšanai, organizējot kopīgus kontroles pasākumus un pārbaudes, iesaistot Valsts policiju, pašvaldību policiju, Valsts ieņēmumu dienestu, Valsts darba inspekciju, Pārtikas un veterināro dienestu, kā arī Valsts drošības dienestu. 
Imigrācijas likumā paredzēta arī virkne citu nosacījumu ārpus plānā noteiktajiem pasākumiem, kuru mērķis ir nodrošināt aktuālajai migrācijas situācijai atbilstošu normatīvo regulējumu, uzlabot migrācijas pārvaldību, stiprināt valsts drošību un izpildīt Eiropas Savienības normatīvo aktu, tajā skaitā, Migrācijas un patvēruma pakta prasības. 
Jaunajā Imigrācijas likumā iekļautas saturiski inovatīvas normas, Ministru kabinetam paredzot tiesības noteikt maksimālo nodarbinātības nolūkā ieceļojošo trešo valstu pilsoņu skaitu gada laikā, tostarp ierobežojumus attiecībā uz konkrētām ārzemnieku kategorijām un profesijām. Tāpat, pamatojoties uz nacionālās drošības vai valsts ekonomiskās attīstības apsvērumiem un izvērtējot ārzemnieku skaitu un koncentrāciju noteiktās valsts teritorijās, paredzēta iespēja apturēt termiņuzturēšanās atļauju izsniegšanu ārzemniekiem, kuri veikuši investīcijas kapitālsabiedrībās. 
Atbilstoši Eiropas Savienības Migrācijas un patvēruma pakta prasībām tiek pastiprināta kontrole pie Latvijas ārējās robežas, ieviešot obligātu trešo valstu pilsoņu, kuriem nav tiesību ieceļot Eiropas Savienībā, sākotnējo skrīningu un robežprocedūru. Pārbaudēs paredzēta plašāka biometrisko datu izmantošana un informācijas apmaiņa ar Eiropas Savienības datubāzēm, savukārt personām, kurām nav tiesiska pamata uzturēties Eiropas Savienībā, tiks piemērota atpakaļnosūtīšanas procedūra, tostarp nepieciešamības gadījumā paredzot aizturēšanu.
Jaunais Imigrācijas likums paredz atteikties no divām paralēlām pastāvīgās uzturēšanās atļauju piešķiršanas sistēmām un nacionālo kritēriju vietā piemērot vienotus, stingrākus Eiropas Savienības pastāvīgā iedzīvotāja statusa iegūšanas nosacījumus. Turpmāk nevienai trešo valstu pilsoņu kategorijai nebūs paredzēta iespēja saņemt pastāvīgās uzturēšanās atļauju pirms piecu gadu uzturēšanās ar termiņuzturēšanās atļauju un bez valsts valodas zināšanu pārbaudes. Tas attieksies arī uz bēgļa statusa saņēmējiem, kuriem turpmāk tiks izsniegta termiņuzturēšanās atļauja uz sešiem gadiem un, lai pēc piecu gadu uzturēšanās kvalificētos pastāvīgās uzturēšanās tiesībām, būs jāpierāda valsts valodas zināšanas un pietiekami un regulāri iztikas līdzekļi. Vienlaikus Iekšlietu ministrija ir sagatavojusi grozījumus Ukrainas civiliedzīvotāju atbalsta likumā, paredzot iespēju pastāvīgās uzturēšanās atļauju piešķirt Ukrainas civiliedzīvotājiem, kuri ir pagaidu aizsardzības saņēmēji un atbilst iepriekš minētajiem kritērijiem. Atkārtoti pieprasot termiņuzturēšanās vai pastāvīgās uzturēšanās atļauju, dokumentus varēs iesniegt tikai latviešu valodā. 
Imigrācijas likumā izslēgtas vairākas no šobrīd spēkā esošajām tā sauktajām investīciju normām, proti, iespēja saņemt termiņuzturēšanās atļauju saistībā ar nekustamā īpašuma iegādi, vērtspapīru iegādi un ieguldījumu kredītiestādes pakārtotajās saistībās. 
Būtisks jaunums salīdzinājumā ar šobrīd spēkā esošo Imigrācijas likumu ir obligātu agrīnas integrācijas nosacījumu paredzēšana . Ārzemniekiem būs pienākums piedalīties agrīnās integrācijas programmās, kas ietvers Latvijas kultūras un vēstures, kā arī latviešu valodas vismaz pamata līmeņa pirmajā pakāpē (A1) apguvi.  Tādējādi tiks nodrošināta mērķtiecīgāka ārzemnieku integrācijas procesa uzraudzība un veicināta viņu iekļaušanās Latvijas sabiedrībā.


3. Latvijas migrācijas politikas   iniciatīvas, kas izriet no Parlamentārās izmeklēšanas komisijas secinājumiem
Pēdējos gados vērojamais pakāpeniskais trešo valstu pilsoņu, kas vēlas strādāt vai studēt Latvijā,  skaita pieaugums[footnoteRef:2] norāda uz tendenci, ka Latvija sāk kļūt par migrācijas mērķa valsti. Tas rada nepieciešamību pārskatīt ne tikai esošos ieceļošanas un uzturēšanās nosacījumus, bet arī Latvijas migrācijas politikas pamatuzstādījumus. Iekšlietu ministrijas līdz šim īstenotās iniciatīvas un jaunajā Imigrācijas likumā iestrādātie nosacījumi vērsti uz stingrāku ieceļošanas un uzturēšanās nosacījumu noteikšanu, uzsvaru uz reālas saiknes ar valsti nepieciešamību tiem ārzemniekiem, kas vēlas Latvijā uzturēties pastāvīgi, lielākas atbildības paredzēšanu uzaicinātājiem un efektīvākiem uzraudzības mehānismiem.  [2:  Skat. Pielikumu Nr.2 “Statistika par trešo valstu pilsoņiem Latvijā”.  ] 

Vienlaikus Parlamentārās izmeklēšanas komisijas ziņojums savos secinājumos norāda, ka līdzšinējais regulējums un institucionālā prakse nav pietiekami savlaicīgi pielāgota pieaugošajam trešo valstu pilsoņu ieceļošanas un uzturēšanās apjomam, tādēļ migrācijas politika turpmāk plānojama ciešākā sasaistē ar valsts drošības un administratīvās kapacitātes apsvērumiem. Izmeklēšanas komisija norāda, ka “aizvien pieaugošais imigrantu skaits rada noslodzi visām atbildīgajām iestādēm, kā rezultātā veidojas kapacitātes iztrūkumi un samazinās iespējas kvalitatīvi pārbaudīt personas, kas vēlas ieceļot Latvijā.”[footnoteRef:3] Secinājumos norādīts, ka atbildīgo iestāžu kapacitātes limiti jau ir sasniegti pie šā brīža migrācijas plūsmu apjoma un institūciju rīcībspēju nav iespējams nepārtraukti kāpināt. Līdz ar to izmeklēšanas komisija uzskata par lietderīgu noteikt kvotas trešo valstu pilsoņu skaitam, kas var saņemt vīzas vai uzturēšanās atļaujas.  [3:   Latvijas Republikas Saeimas “Parlamentārā izmeklēšanas komisija par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” Ziņojums, 102.lpp.] 

Kvotu koncepts migrācijas politikā nav jauns un vairākas Eiropas Savienības dalībvalstis dažādos veidos ir noteikušas kvantitatīvus ierobežojumus trešo valstu pilsoņu skaitam. Tā piemēram, Igaunijas Ārzemnieku likums nosaka valdības tiesības paredzēt ikgadējo imigrācijas kvotu ārzemniekiem, kas var apmesties uz dzīvi Igaunijā. Minētā kvota nedrīkst pārsniegt 0,1 procentu no Igaunijas pastāvīgo iedzīvotāju skaita. Likumā noteikti arī izņēmumi no šīs kvotas, piemēram, personas, kas ieceļo studiju vai ģimenes apvienošanas nolūkos, Eiropas Savienības pilsoņi un viņu ģimenes locekļi, augsti kvalificēti trešo valstu nodarbinātie u.c. kategorijas.[footnoteRef:4] Arī Lietuvā trešo valstu pilsoņu darba migrācija tiek regulēta, nosakot ikgadēju nodarbinātības kvotu. Saskaņā ar Lietuvas regulējumu kvotas apmērs kalendārajam gadam nedrīkst pārsniegt 1,4 % no valsts pastāvīgo iedzīvotāju skaita, un tas tiek noteikts, balstoties uz darba tirgus monitoringu un prognozēm. Pastāv noteikti nosacījumi saskaņā ar kuriem uzturēšanās atļaujas uz nodarbinātības pamata var tikt izsniegtas arī pēc kvotas izpildīšanas, piemēram, gadījumos, kad piedāvātā darba samaksa ir vismaz 1,2 reizes lielāka par vidējo mēneša bruto darba samaksu tautsaimniecībā vai ja trešās valsts pilsonis tiks nodarbināts augstas pievienotās vērtības profesijā un piedāvātā mēneša darba samaksa nav mazāka par vidējo mēneša bruto darba samaksu tautsaimniecībā.[footnoteRef:5] Kvotu sistēma dažādos veidos pastāv arī citās Eiropas Savienības dalībvalstīs, piemēram, Itālijā, Austrijā, Bulgārijā, Čehijā, Nīderlandē.  [4:  Aliens Act; 113., 114., 115. pants; pieejams: https://www.riigiteataja.ee/en/akt/530052025001]  [5:  Eiropas migrācijas tīkla Ad-hoc jautājums nr 2026.31 “Likumīgās migrācijas kvotas”.] 

Migrācijas politika var kalpot par  darba tirgus, demogrāfijas, augstākās izglītības vai ekonomikas attīstības instrumentu. Taču pirmām kārtām migrācijas politika ir  valsts drošības politikas sastāvdaļa, jo nosaka, kādas personas iegūst tiesības ieceļot, uzturēties un ilgtermiņā veidot saikni ar Latvijas valsti. Līdz ar to migrācijas politikas pamatuzdevums ir nodrošināt, lai migrācijas procesi neradītu apdraudējumu valsts drošībai, sabiedriskajai kārtībai, demokrātiskajai iekārtai un Latvijas sabiedrības saliedētībai.
Mūsdienu ģeopolitiskā situācija ir apliecinājusi,  ka migrācija var tikt izmantota arī kā instruments hibrīdapdraudējumu radīšanai, organizētās noziedzības darbībai, ārvalstu ietekmes īstenošanai un citu drošības risku palielināšanai. Jāatzīmē, ka pastiprināta trešo valstu pilsoņu ieceļošana un uzturēšanās Latvijā var veicināt agresorvalstu specdienestu pozīciju plašāku izvēršanu un tam sekojošu kaitniecisku darbību pieaugumu Latvijas teritorijā. Turklāt, pieaugot personu skaitam, kas ieceļo no terorisma riska valstīm, palielinās arī iespēja, ka to vidū var būt radikāli noskaņotas personas un tādas, kuras iepriekš bijušas saistītas ar teroristu grupējumiem. Eiropas valstu pieredze rāda, ka nepietiekami kontrolēta migrācija ilgtermiņā var radīt būtiskus izaicinājumus arī integrācijas politikai, sabiedrības saliedētībai un valsts institūciju spējai nodrošināt efektīvu kontroli. 
Latvijas ģeopolitiskā situācija, nelielais iedzīvotāju skaits un ierobežotie administratīvie resursi nosaka, ka migrācijas politikai ir jābūt piesardzīgai un orientētai uz risku pārvaldību. No drošības prioritātes principa izriet arī nepieciešamība noteikt valsts institūciju kapacitātei atbilstošu trešo valstu pilsoņu uzņemšanas apjomu. Kvotu sistēma kalpotu par valsts drošības un kvalitatīvas migrācijas pārvaldības mehānismu. Valstij ir jāspēj pilnvērtīgi izvērtēt katras personas radītos drošības riskus pirms ieceļošanas, nodrošināt efektīvu uzturēšanās nosacījumu kontroli pēc ierašanās, kā arī nepieciešamības gadījumā operatīvi īstenot atgriešanas pasākumus. Ja ieceļojošo personu skaits pārsniedz valsts institūciju spēju kvalitatīvi veikt šīs funkcijas, tiek mazināta migrācijas sistēmas efektivitāte un pieaug riski valsts drošībai. Trešo valstu pilsoņu uzņemšanas apjomam un nosacījumiem jāatbilst valsts institūciju spējai kvalitatīvi izvērtēt, uzraudzīt un kontrolēt migrācijas procesus visā personas uzturēšanās laikā Latvijā.
Tādēļ Latvijas migrācijas politikā turpmāk jābūt drošības prioritātei. Tas nozīmē, ka vispirms ir nosakāms valsts drošības interesēm un institucionālajai kapacitātei atbilstošs migrācijas regulējums, savukārt tikai pēc tam šajā ietvarā ir lemjams par citiem migrācijas politikas mērķiem kā darba spēka piesaiste,  ekonomiskā attīstība, augstākās izglītības internacionalizācijai un integrācija. Drošības apsvērumi nav interpretējami kā atteikšanās no starptautisko saistību ievērošanas vai nepieciešamās likumīgās migrācijas, bet gan kā priekšnoteikums ilgtspējīgai, sabiedrības interesēm atbilstošai migrācijas pārvaldībai. 
Ņemot vērā iepriekš minēto un parlamentārās izmeklēšanas komisijas ziņojumā identificētās problēmas un secinājumus, nepieciešams nodrošināt koordinētu turpmāko rīcību migrācijas politikas un pārvaldības sistēmas pilnveidošanai. Lai nodrošinātu izmeklēšanas komisijas ieteikumu praktisku ieviešanu,  ir nosakāmi konkrēti veicamie pasākumi, par to īstenošanu atbildīgās institūcijas un izpildes termiņi. Parlamentārās izmeklēšanas komisijas secinājumu ieviešanai paredzētie pasākumi apkopoti turpmāk sniegtajā tabulā. Plāna struktūra veidota atbilstoši izmeklēšanas komisijas ziņojuma struktūrai. 

4. Parlamentārās izmeklēšanas komisijas ziņojumā
iekļauto ieteikumu īstenošanai plānotie pasākumi

	[bookmark: _Hlk233798778]PIK secinājuma Nr. gala ziņojumā
	PIK secinājums
	PIK secinājuma ieviešanas pasākums / PIK secinājuma ieviešanas apraksts
	Atbildīgā iestāde
	Līdzatbildīgās iestādes
	Izpildes termiņš

	
Eiropas Savienības konteksts: dalībvalstu imigrācijas problēmas un to risinājumi 


	(1.) 7., 8., 9.
	Dialogā ar Eiropas Komisiju panākt ES Migrācijas un patvēruma pakta solidaritātes mehānisma pamatā esošās valstu vērtēšanas metodoloģijas pārskatīšanu, ņemot vērā izaicinājumus, ar ko Latvija saskaras, sargājot Eiropas Savienības (ES) ārējās robežas, un statusa “valsts, kura saskaras ar ievērojamu migrācijas situāciju” noteikšanu Latvijai, kas dotu iespēju iegūt pilnīgu vai daļēju atbrīvojumu no ieguldījuma veikšanas Solidaritātes rezervē.
	Dažādu līmeņu forumos un dialogos ar Eiropas Komisiju turpināt uzsvērt, ka nākamā Komisijas Īstenošanas lēmuma, ar ko nosaka dalībvalstis, kuras (1) ir pakļautas migrācijas spiedienam; (2) ir pakļautas migrācijas spiediena riskam un (3) saskaras ar ievērojamu migrācijas situāciju, un Komisijas lēmuma par migrācijas spiedienam pakļautajām dalībvalstīm izstrādes procesā ir atbilstošā līmenī un pilnvērtīgi jāņem vērā dalībvalstu uz ES ārējās robežas paveiktais nelikumīgas ieceļošanas nepieļaušanā.
	IeM 














	AM








	Līdz Īstenošanas lēmuma publicēšanai (saskaņā ar Regulas  (ES) 2024/1351 11. pantu – līdz 2026. gada 15. oktobrim)









	
	
	Gadījumā, ja Īstenošanas lēmumā Latvija nebūs noteikta par valsti, kas saskaras ar ievērojamu migrācijas situāciju, nekavējoties sazināties ar Komisiju, pieprasot pārskatīt Latvijai piešķirto statusu, ņemot vērā izaicinājumus nacionālajām kompetentajām iestādēm, kuras jau gadiem strādā pastiprinātā režīmā, cīnoties ar naidīgo režīmu organizētu nelegālo migrāciju pie ES ārējās robežas.

	IeM
	-

	Pēc Īstenošanas lēmuma publicēšanas (ja Latvijai netiks piešķirts īpašais statuss, kas paredz atbrīvojumu no dalības solidaritātes rezervē)

	(1.) 11.
	Precizēt Latvijas nacionālās pozīcijas, kas tiek paustas ES līmenī, lai vērstu uzmanību uz to, ka ES jaunajā migrācijas un patvēruma regulējumā joprojām nav pievērsta pietiekama uzmanība hibrīdkara tēmai, kā rezultātā Latvijai nav pietiekamas brīvības efektīvi risināt legālās un nelegālās imigrācijas radītās problēmas.
	Visu līmeņu forumos un diskusijās turpināt uzsvērt migrantu instrumentalizāciju kā specifisku fenomenu, kura radītie izaicinājumi nevar tikt risināti ar tradicionālajiem migrācijas instrumentiem. Turpmāk migrantu instrumentalizāciju/ hibrīdapdraudējuma apkarošanu ietvert nacionālo pozīciju sadaļā “Īpašas Latvijas Republikas intereses”.

	IeM 
	-

	Regulāri - atbilstoši Padomes darba kārtībai visos formātos, kad tiek skatīti  attiecīgie jautājumi par hibrīdapdraudējumu/ migrantu instrumentalizāciju

	[bookmark: _Hlk237961964](1.) 12.
	Izvērtēt iespēju Latvijai kopā ar citām dalībvalstīm rosināt Līguma par Eiropas Savienības darbību 247. pantā paredzētā tiesiskā mehānisma izmantošanu saistībā ar Eiropas Savienības līmenī īstenotās rīcības pietiekamību un savlaicīgumu, reaģējot uz  Baltkrievijas radīto hibrīdapdraudējumu dalībvalstīm. 

	Izvērtēt nepieciešamību īstenot Līgumā par Eiropas Savienības darbību 247. pantā paredzētās tiesības.  Nepieciešamības gadījumā sagatavot nacionālo pozīciju. 

	 IeM
	AM, TM
	2026. gada pēdējais ceturksnis




	

Legālās migrācijas kontrole un nelegālās imigrācijas novēršana Latvijā 


	(2.) 1.
	Veikt nepieciešamos grozījumus tiesību aktos, nosakot, ka hibrīdkara apstākļos personu fiziskas un informatīva rakstura darbības ārvalstu interesēs imigrācijas jomā ir pielīdzināmas noziedzīgam nodarījumam, kas ir definēts Krimināllikuma 77.4 pantā.
	Izstrādāt grozījumus Krimināllikumā, paredzot kriminālatbildību par apzinātu fizisku vai informatīva rakstura atbalsta sniegšanu ārvalstij vai tās interesēs migrācijas instrumentalizācijas un citu hibrīdapdraudējumu īstenošanā pret Latviju. 

	IeM 
	TM
	2027. gada pirmais ceturksnis

	(2.) 5.
	Plašāk pielietot tehnoloģiskus risinājumus dokumentu viltojumu atklāšanā imigrācijas jomā un pilnveidot starpinstitucionālo sadarbību.
	 Izvērtēt iespēju Finansiālā atbalsta instrumenta robežu pārvaldībai un vīzu politikai  projekta ‘’Nacionālās vīzu informācijas sistēmas (NVIS) lietošana un attīstīšana’’ ietvaros vīzu noformēšanas tehniskā aprīkojuma komplektiem papildus iegādāties MRZ lasītājus (jeb Machine Readable Zone readers – iekārtas, kas paredzētas personas datu nolasīšanai no personu apliecinošu dokumentu (pase, ID karte) mašīnlasāmās zonas).

	IeM 









	-










	2027. gada pirmais ceturksnis











	
	
	Izveidot starpinstitucionālo darba grupu, kur piedalās ārzemnieku ieceļošanas, uzturēšanās un nodarbinātības kontrolē iesaistītās iestādes, lai identificētu jaunākās dokumentu viltošanas metodes un iespējamos pretpasākumus.

	IeM 
	AM, LM
	2026. gada pēdējais ceturksnis

	
	
	Izstrādāt grozījumus  MK 03.07.2007. noteikumos Nr. 458 “Komersantu - darbiekārtošanas pakalpojumu sniedzēju - licencēšanas un uzraudzības kārtība”, paredzot ierobežojumu uzņēmumiem (t.sk. to valdes locekļiem un dalībniekiem) iegūt licenci darbiekārtošanas pakalpojumu sniegšanai, ja tie iepriekš bijuši sodīti par dokumentu viltošanu.

	LM
	-

	2027. gada pirmais ceturksnis 

	[bookmark: _Hlk235029385](2.) 6.
	Izvērtēt iespēju slēgt tiesiskās palīdzības līgumus ar valstīm, no kurām nāk vislielākās migrācijas plūsmas un ar kuru valstspiederīgo ieceļošanu un uzturēšanos Latvijā ir saistīti ievērojami dokumentu viltojumu riski.
	Izvērtēt nepieciešamību un iespējas slēgt līgumus, tostarp vienpusējas informācijas iegūšanas līgumus ar paaugstināta migrācijas riska izcelsmes valstīm, lai veicinātu informācijas apmaiņu, personas datu un dokumentu autentiskuma pārbaudi, kā arī efektīvāku migrācijas procesu kontroli. 
	IeM 








	AM
	2027.gada pirmais ceturksnis

	
	
	Izvērtēt iespēju ierobežot vīzu izsniegšanu to trešo valstu pilsoņiem, ar kurām Latvijai nav noslēgti līgumi vai vienošanās tiesiskās sadarbības vai migrācijas pārvaldības, tajā skaitā, readmisijas jomās. 

	IeM
	AM
	2027. gada pēdējais ceturksnis

	[bookmark: _Hlk232153874](2.) 9.
	Izvērtēt iespējas ierosināt stingrākas atbildības noteikšanu ES līmenī fiziskām un juridiskām personām, kas nodarbina vai nodrošina nelegālos trešo valstu valstspiederīgos ar iespēju uzturēties ES. 
	Izvērtēt Direktīvas 2009/52/EK[footnoteRef:6], pārņemšanai pieņemto nacionālo regulējumu un iespējas, izmantojot dalībvalstīm direktīvā paredzēto rīcības brīvību, noteikt stingrākus pasākumus un atbildību darba devējiem, kas nodarbina trešo valstu pilsoņus, kas dalībvalstī uzturas nelikumīgi.  [6:  Eiropas Parlamenta un Padomes 2009. gada 18. jūnija Direktīva 2009/52/EK, ar ko nosaka minimālos standartus sankcijām un pasākumiem pret darba devējiem, kas nodarbina trešo valstu valstspiederīgos, kuri dalībvalstīs uzturas nelikumīgi] 

	LM
	IeM, FM, TM, EM 
	2027. gada pirmais  ceturksnis

	
	
	Izvērtēt iespējas rosināt diskusiju par iespējamajām izmaiņām ES tiesību aktos, stiprinot atbildību attiecībā uz trešo valstu pilsoņu nelikumīgas uzturēšanās un nodarbinātības veicināšanu. 


	IeM
	LM
	2027. gada pirmais ceturksnis 

	(2.) 10.
	Valsts robežsardzei kopā ar Valsts policiju un pašvaldības policiju turpināt rīkot regulārus, koordinētus reidus, lai notvertu nelegālos imigrantus, kuri turpina uzturēties valstī pēc tiesiskā statusa zaudēšanu.
	Turpināt kopīgu starpiestāžu koordinētu reidu īstenošanu ar mērķi veikt kontroles pasākumus personu (tajā skaitā - studentu), transportlīdzekļu, dokumentu pārbaudēs, darba tiesību ievērošanā, imigrācijas kontrolē,  kā arī sabiedriskās kārtības un drošības uzraudzībā. 
	VRS, VP, PP, VDI, VDD

	VID
	Pastāvīgi (atbilstoši risku analīzei, intensificējot un palielinot reidu skaitu)


	[bookmark: _Hlk232154120](2.) 16.
	Pilnveidot statistiku par gadījumiem, kad personas ir mēģinājušas iegūt vīzu vai uzturēšanās atļauju, izmantojot viltotus dokumentus.
	Veikt izmaiņas informācijas sistēmās (NVIS, VMIS). 
	IeM 
	AM 
	2027. gada trešais ceturksnis

	[bookmark: _Hlk233721864](2.) 17., 18.
	Pilnveidot kontrolējošo institūciju praksi attiecībā uz  to, kā tiek izmeklēti gadījumi, kad ārpus valsts robežām tiek izgatavoti dokumenti, kas ir interpretējami kā Latvijā izdoti dokumenti, piemēram, Latvijas pases, autovadītāja tiesības vai ID kartes. Gadījumos, kad ir saskatāmi dokumenta viltojumi no trešo valstu valstspiederīgo puses, atbildīgajām iestādēm ir jāuzsāk kriminālprocess pret konkrēto personu.
	Konstatējot viltotus dokumentus, nodrošināt kriminālprocesu uzsākšanu un izmeklēšanu par viltotu dokumentu izgatavošanu vai izmantošanu.
	VP, VRS
	· 
	Pastāvīgi 

	
Patvēruma pieprasīšanas process Latvijā un ar to saistītās problēmas 


	3.
	Patvēruma meklētājiem noteikt pienākumu ne tikai piedalīties patvēruma procesuālajās darbībās, bet arī pastāvīgi uzturēties noteiktā vietā līdz lēmumu pieņemšanai. Izvērtēt iespēju noteikt patvēruma meklētājiem pienākumu regulāri reģistrēties, ja tie uzturas ārpus patvēruma meklētāju izmitināšanas centra, nosakot sodu par noteikumu neievērošanu. Patvaļīgas prombūtnes gadījumos anulēt patvēruma meklētāja statusa pieprasījumu un izraidīt personu no valsts. 

	Izvērtēt iespēju pilnveidot Patvēruma likumprojekta 34. panta otrās daļas 5. punkta, 20. panta un 21. panta nosacījumus un atkarībā no izvērtējuma izstrādāt nepieciešamās tiesību normas. 


	IeM 
	- 
	2027. gada pirmais ceturksnis

	(3.) 5.
	Izstrādāt noteikumus personu izsludināšanai meklēšanā situācijās, kad patvēruma meklētājs ir patvaļīgā prombūtnē. 
	Izvērtēt spēkā esošo tiesību normu piemērošanas iespējas patvaļīgā prombūtnē esošu trešo valstu pilsoņu  izsludināšanai meklēšanā un nepieciešamības gadījumā izstrādāt ārējo tiesību aktu, kas nosaka kārtību pilngadīgu patvēruma meklētāju izsludināšanai meklēšanā situācijās, kad patvēruma meklētājs ir patvaļīgā prombūtnē. 

	IeM 

	-
	2027. gada pirmais ceturksnis

	(3.) 6.
	Noteikt lidostai “Rīga”, kā arī starptautiskajiem sauszemes un jūras pasažieru pārvadātājiem jaunas drošības pārbaudes, lai pārliecinātos vai netiek izmantotas biļetes, kuras ir reģistrētas uz citas personas vārda, veicot personu apliecinošu dokumentu un reģistrētās biļetes salīdzināšanu. Pārkāpumu konstatēšanas gadījumos paredzēt Valsts robežsardzes vai Valsts policijas amatpersonu iesaisti.

	Izstrādāt priekšlikumus tiesību normu papildināšanai, lai nodrošinātu, ka starptautiskie gaisa, sauszemes un jūras pasažieru pārvadātāji  maina drošības pārbaužu praksi, lai pārliecinātos vai netiek izmantotas biļetes, kuras ir reģistrētas uz citas personas vārda, veicot personu apliecinošu dokumentu un reģistrētās biļetes salīdzināšanu.
	SM
	IeM
	2027. gada pirmais ceturksnis

	(3.) 7.
	Turpināt īstenot regulāras ES līmeņa apmācības IeM personālam, lai nodrošinātu vienotu izpratni par ar migrāciju saistīto dokumentu interpretāciju. 
	Turpināt īstenot regulāras ES līmeņa apmācības un kvalifikācijas celšanas pasākumus patvēruma un migrācijas pārvaldības jomās PMLP un VRS nodarbinātajiem.


	IeM 
	-

	Pastāvīgi

	
Uzturēšanās atļauju piešķiršana trešo valstu pilsoņiem un ar to saistītie riski 


	(4.) 2.


	Riska faktori, kas saistīti ar trešo valstu pilsoņu noziedzību un organizēto grupējumu iespējamo veidošanos, prasa koordinētu, preventīvu rīcību, tostarp regulāru informācijas apmaiņu starp tiesībsargājošajām institūcijām, pašvaldībām, Valsts robežsardzi un imigrācijas iestādēm.

	Nodrošināt informācijas par trešo valstu valstspiederīgo izdarītajiem noziedzīgajiem nodarījumiem un to saistību ar konkrētiem reģioniem (valstīm) apkopošanu, analīzi un iekļaušanu Tiesībaizsardzības iestāžu analītiskajā ziņojumā.
	IeM
	-
	Pastāvīgi 

	(4.) 5.
	Turpināt imigrācijas risku monitorēšanu un regulāru trešo valstu kvalitatīvu analīzi, lai pēc nepieciešamības varētu laicīgi papildināt vai mainīt to valstu sarakstu, kuru pilsoņiem ieceļojot Latvijā tiek piemērotas papildu drošības pārbaudes atbilstoši MK noteikumiem Nr. 554 “Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi”. 
	Īstenot imigrācijas drošības risku uzraudzību un valstu, kuru pilsoņiem, izsniedzot vīzu vai uzturēšanās atļauju, veic papildu pārbaudi, uzskaitījuma regulāru pārskatīšanu. 
	IeM
	-
	Pastāvīgi

	[bookmark: _Hlk235022755](4.) 7., 8.
	Saziņā ar Eurostat panākt vienotu izpratni par uzskaiti attiecībā uz šādām personu kategorijām: 
a) Latvijas Republikas nepilsoņiem;
b) personām, kurām ir piešķirts statuss atbilstoši Ukrainas civiliedzīvotāju atbalsta likumam.
	Pilnveidot trešo valstu pilsoņu uzskaites metodoloģiju, nodrošinot nacionālās statistikas atbilstību un salīdzināmību ar Eurostat datiem. 

	IeM 
	-
	2026. gada pēdējais ceturksnis

	
Pastāvīgās uzturēšanās atļaujas un Eiropas Savienības pastāvīgā iedzīvotāja statuss 


	(5.) 2.
	Izskatīt iespēju noteikt to termiņuzturēšanās atļauju saņēmušo personu loku, kurām jāparedz pienākums regulāri klātienē reģistrēties PMLP vai pašvaldības vienotajā klientu apkalpošanas centrā, lai pierādītu pastāvīgu uzturēšanos Latvijā.
	Izvērtēt iespēju izstrādāt grozījumus Imigrācijas likumā (pieņemts 20.08.2026.), nosakot pienākumu termiņuzturēšanās atļauju turētājiem regulāri reģistrēt savu uzturēšanos Latvijas Republikā PMLP nodaļā vai pašvaldības vienotajā klientu apkalpošanas centrā, lai nodrošinātu iespēju pārliecināties par piecu gadu nepārtrauktas uzturēšanās nosacījuma izpildi pirms pastāvīgās uzturēšanās atļaujas saņemšanas
 
	IeM 
	- 
	2027. gada pirmais ceturksnis

	[bookmark: _Hlk232154796](5.) 3.
	Pārskatīt spēkā esošajos tiesību aktos ietvertos nosacījumus, kas attiecas uz pastāvīgās uzturēšanās atļaujas pretendentiem un saņēmējiem, lai radītu ilgtermiņā efektīvu mehānismu, kā mazināt drošības riskus un integrācijas problēmas, ņemot vērā Krievijas pilsoņu dominējošo īpatsvaru starp patstāvīgās uzturēšanās atļauju turētājiem.
	Izvērtēt papildu nosacījumu noteikšanu normatīvajos aktos PUA saņemšanai trešo valstu pilsoņiem. 

	IeM 
	-
	2027. gada pirmais ceturksnis


	(5.) 4.
	Saeimai būtu jāizvērtē likuma “Par to bijušās PSRS pilsoņu statusu, kuriem nav Latvijas vai citas valsts pilsonības” turpmāko darbību.

	Nodrošināt ekspertīzes atbalstu Saeimas atbildīgajām komisijām ieteikuma ieviešanas gaitā.
	IeM
	AM, TM

	Atbilstoši Saeimas atbildīgo komisiju darba plāniem

	(5.) 5.
	Imigrācijas likumā paredzēt pienākumu iekšlietu ministram reizi gadā sniegt ziņojumu Saeimai par personām, kurām uzturēšanās atļauju piešķīris iekšlietu ministrs vai PMLP priekšnieks, norādot atļauju piešķiršanas pamatojumu, kā arī noteikt, ka iekšlietu ministra ziņojumu izskata Saeimas Pilsonības, migrācijas un sabiedrības saliedētības komisija nolūkā nodrošināt parlamentāro uzraudzību. 

	Sagatavot un iesniegt ziņojumu Latvijas Republikas Saeimai par ārzemniekiem, kuriem uzturēšanās atļauju izsniedzis iekšlietu ministrs vai PMLP priekšnieks saskaņā ar humāniem apsvērumiem, Latvijas valsts interesēm vai starptautiskajām tiesību normām.  
	IeM 
	
	Reizi gadā

	(5.) 6.
	Ierosināt Eiropas Komisijai grozīt Direktīvu 2004/38/EK[footnoteRef:7], aicinot precizēt direktīvā ietverto “ģimenes” regulējumu, ģimenes jēdzienu direktīvas izpratnē aprobežojot tikai ar laulāto, bērniem vai apgādībā esošām personām, kā arī atbilstoši precizēt ģimenes jēdzienu Eiropas Savienības, Eiropas Ekonomikas zonas un Šveices Konfederācijas pilsoņu un viņu ģimenes locekļu ieceļošanas un uzturēšanās Latvijas Republikā likumā. [7:  Eiropas Parlamenta un Padomes Direktīva 2004/38/EK (2004. gada 29. aprīlis) par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza Regulu (EEK) Nr. 1612/68 un atceļ Direktīvas 64/221/EEK, 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK] 

 
	Izvērtēt iespēju rosināt diskusiju atbilstošos ES Padomes formātos par nepieciešamību mainīt un sašaurināt Direktīvā 2004/38/EK ietverto ģimenes jēdziena definīciju. Nepieciešamības gadījumā izstrādāt nacionālo pozīciju. 
	IeM
	-

	2026. gada pēdējais ceturksnis

	
Termiņuzturēšanās atļauju izsniegšana uz investīciju pamata


	(6.) 3.
	Slēgt TUA programmas, kas dod iespēju ārvalstu pilsoņiem iegūt uzturēšanās tiesības Latvijā, balstoties uz nekustamā īpašuma iegādi, ieguldot kapitālsabiedrību pamatkapitālā, veicot ieguldījumus Latvijā reģistrētu kredītiestāžu pakārtotajās saistībās vai iegādājoties īpašam mērķim noteiktus bezprocentu valsts vērtspapīrus.
	Izstrādāt priekšlikumus ar ārvalstu investīciju piesaisti saistītu TUA piešķiršanas nosacījumiem, ievērojot nacionālās drošības intereses un nepārprotami novēršot pasīvu vai formālu ieguldījumu izmantošanas TUA saņemšanai iespējas un veicinot produktīvas investīcijas kapitālsabiedrībās, kas saistītas ar reālu saimniecisko darbību, darba vietu radīšanu, nodokļu nomaksu, eksportspēju, inovāciju vai tehnoloģiju pārnesi, nekustamo īpašumu attīstību.
 
	EM
	IeM
	2027. gada pirmais ceturksnis

	(6.) 5.
	Tiesībsargājošām iestādēm veikt nepieciešamās kriminālprocesuālās darbības kopā ar Finanšu izlūkošanas dienestu un Uzņēmuma reģistru, lai vērstos pret juridiskajām personām, kuras ir iesaistītas shēmu organizēšanā saistībā ar termiņuzturēšanās atļauju negodprātīgu iegūšanu uz investīciju pamata.

	Nodrošināt Finanšu izlūkošanas dienesta iesniegto materiālu izvērtēšanu un lēmumu pieņemšanu par piespiedu ietekmēšanas līdzekļa piemērošanu juridiskajām personām Kriminālprocesa likuma 39. nodaļā noteiktajā kārtībā. 
	IeM
	-
	Pastāvīgi

	(6.) 6.
	Imigrācijas likumā paredzēt normu, saskaņā ar kuru noteiktos gadījumos termiņuzturēšanās atļaujas saņemšana vai pagarināšana tiek atteikta personām, kurām ir Krievijas vai Baltkrievijas dubultpilsonība.
	Izstrādāt grozījumus  Imigrācijas likumā (pieņemts 20.08.2026.), paredzot, ka noteiktos gadījumos termiņuzturēšanās atļaujas piešķiršana vai pagarināšana tiek atteikta personām, kurām līdztekus citas valsts pilsonībai ir Krievijas Federācijas vai Baltkrievijas Republikas pilsonība. 



	IeM
	-
	2027. gada pirmais ceturksnis

	
Trešo valstu studentu ieceļošana un uzturēšanās Latvijā


	(7.) 1.
	Izmeklēšanas komisija uzskata, ka ir jāprecizē Latvijas augstākās izglītības eksporta stratēģijas mērķi, kas nedrīkst būt pretrunā ar nacionālās drošības apsvērumiem. Ir jādefinē mērķa valstis, jānosaka stingri personu kvalificēšanās studijām Latvijas augstskolās kritēriji, jānostiprina datos balstīta uzraudzība studiju laikā un informētība par viņu gaitām pēc absolvēšanas. 
 
	Precizēt Latvijas augstākās izglītības eksporta stratēģijas mērķus, lai novērstu pretrunas ar nacionālās drošības apsvērumiem:
- definēt studentu piesaistes mērķa valstis;
- noteikt stingrus personu kvalificēšanās studijām Latvijas augstskolās kritērijus;
- nostiprināt datos balstītu trešo valstu studentu uzraudzību studiju laikā un informētību par šo studentu gaitām pēc Latvijas augstskolas absolvēšanas.

	IZM
	-
	2027. gada trešais ceturksnis

	(7.) 4. 
	Precizēt IeM informatīvā ziņojuma “Par trešo valstu pilsoņu uzturēšanās Latvijā tiesiskā regulējuma pilnveidošanu” 1.6. punktu, paredzot, ka ārvalstu studentiem ir jāapmeklē studijas vismaz 70,0 % apmērā, un no augstskolas ir atskaitāmi studenti, kuri mācību gada laikā bez attaisnojoša iemesla ir kavējuši vairāk nekā trīs dienas. 

	Izstrādāt grozījumus Augstskolu likumā, nosakot pienākumu ārvalstu studentiem apmeklēt studijas vismaz 70 % apmērā un no augstskolas ir atskaitāmi studenti, kuri mācību gada laikā bez attaisnojoša iemesla ir kavējuši mācības vairākas dienas.
	IZM 
	-
	2027. gada pirmais ceturksnis

	(7.) 5.
	Atteikties no “labās prakses” augstskolu iedalījuma principa, nosakot vienotus un stingrus atbildības nosacījumus visām Latvijas augstskolām, kuras vēlas saņemt tiesības uzaicināt ārzemniekus.

	[bookmark: _Hlk87958943]Vienošanās par labu praksi ārvalstu studējošo piesaistē un studiju nodrošināšanā ietverto nosacījumu augstskolām iestrādāšana normatīvajā regulējumā. 
	IZM 
	-
	2027. gada pirmais ceturksnis

	(7.) 6.
	Veikt grozījumus spēkā esošajos normatīvajos aktos, nosakot, ka Latvijas augstskolās (neskaitot augstskolu filiālēs ārvalstīs) ārvalstu studentu īpatsvars nedrīkst pārsniegt pusi no kopējā studentu skaita. Savukārt trešo valstu (neskaitot EEZ, NATO dalībvalstis) studentu skaits nedrīkst veidot nozīmīgu daļu no kopējā ārvalstu studentu īpatsvara augstskolā. 
	Izvērtēt iespēju izstrādāt nepieciešamos grozījumus normatīvajos aktos, nosakot ierobežojumus ārvalstu studentu, izņemot ES/EEZ, Šveices Konfederācijas un NATO dalībvalstu pilsoņu, īpatsvaram Latvijas augstskolās, paredzot, ka tas nepārsniedz 50 % no kopējā studējošo skaita, kā arī nosakot ierobežojumus trešo valstu studentu, izņemot NATO un EEZ valstu studentu, īpatsvaram ārvalstu studentu kopskaitā.

	IZM 
	-
	2028. gada pirmais ceturksnis

	(7.) 7.
	Noteikt augstskolām pienākumu izvirzīt īpaši augstas uzņemšanas prasības trešo valstu studentiem talantu piesaistes nolūkā.
	Veikt grozījumus tiesību aktos attiecībā uz ārvalstu studentu uzņemšanas prasībām, nosakot, ka trešo valstu studentu, izņemot ES/EEZ, Šveices Konfederācijas un NATO  dalībvalstu pilsoņu,  vērtējums attiecīgās augstākās izglītības programmas profilam atbilstošajos priekšmetos nav zemāks par 60 procentiem.

	IZM
	-
	2027. gada pirmais ceturksnis

	[bookmark: _Hlk232015808](7.) 9.
	Noteikt Ārlietu ministrijas Konsulārajam departamentam pienākumu informēt augstskolu par studenta vīzas piešķiršanas vai nepiešķiršanas faktu. Savukārt augstskolai noteikt pienākumu informēt kompetentās iestādes par gadījumiem, kad vīzu saņēmis students nav ieradies, lai uzsāktu studijas, un lūgt anulēt šādam studentam izsniegto vīzu.

	Izvērtēt nepieciešamību veikt grozījumus Imigrācijas likumā (pieņemts 20.08.2026.).
	IeM 


	AM
	2027. gada pirmais ceturksnis

	[bookmark: _Hlk232155563](7.) 10
	Paredzēt iespēju uzaicinātājiem – izglītības iestādēm noteikt papildu soda veidu - akreditācijas anulēšanu.
	Izstrādāt grozījumus normatīvajā regulējumā, paredzot iespēju anulēt izglītības iestādes akreditāciju par būtiskiem vai sistemātiskiem pārkāpumiem, kas saistīti ar ārvalstu studentu uzņemšanu un uzturēšanās nosacījumu ievērošanu.
	IZM
	· 
	2027. gada pirmais ceturksnis

	(7.) 11.
	Veikt grozījumus spēkā esošajos tiesību aktos, ieviešot nosacījumu, ka ārvalstu studentam, kurš vēlas strādāt, ir atsevišķi jāpiesakās saņemt nodarbinātības atļauju. Vienlaikus izskatīt iespēju ierosināt izmaiņas ES Direktīvā 2016/801[footnoteRef:8], lai noteiktu, ka nodarbinātības atļauju nebūtu iespējams saņemt pirmajā bakalaura studiju gadā. Šiem nosacījumiem nebūtu jāattiecas uz studiju ietvaros īstenotu darba praksi.  [8:  Eiropas Parlamenta un Padomes Direktīva (ES) 2016/801 (2016. gada 11. maijs) par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā (pārstrādāta redakcija)] 


	Izvērtēt iespēju veikt grozījumus Imigrācijas likumā (pieņemts 20.08.2026.).
	IeM 


	IZM


	2027. gada pirmais ceturksnis


	
	
	Izvērtēt iespēju rosināt diskusiju par izmaiņām ES Direktīvā 2016/801, lai noteiktu, ka nodarbinātības atļauju nebūtu iespējams saņemt pirmajā bakalaura studiju gadā.
	IeM
	IZM
	2027. gada pirmais ceturksnis

	(7.) 12.
	Izvērtēt, vai līdzšinējā augstākās izglītības internacionalizācija ir veicinājusi augstākās izglītības kvalitātes pieaugumu Latvijā. Ja internacionalizācija nav radījusi pozitīvu pienesumu, ierosināt ES līmenī pārskatīt augstākās izglītības internacionalizācijas prasības. 
	Veikt visaptverošu līdzšinējās augstākās izglītības internacionalizācijas stratēģijas ietekmes uz augstākās izglītības kvalitāti Latvijā novērtējumu. Nepieciešamības gadījumā iniciēt diskusiju Eiropas Savienības līmenī par nepieciešamību  pārskatīt augstākās izglītības internacionalizācijas pieeju un izvērtēt, vai pašreizējie mobilitātes un ārvalstu studentu piesaistes mērķi joprojām atbilst dalībvalstu ilgtermiņa interesēm.

	IZM
	-
	2027. gada trešais ceturksnis

	(7.) 13.
	Lai sekmētu savlaicīgu iespējamo likuma pārkāpumu identificēšanu, visām kontrolējošajām (VRS, VDI, u.c.) iestādēm izmantot mašīntulkošanas un citus automatizētos tehniskos risinājumus, lai efektīvāk uzraudzītu, kādu informāciju par studiju un darba iespējām Latvijā ārvalstnieki publicē internetā. 
	Likumpārkāpumu veikšanas un likuma prasību apiešanas modus operandi izzināšanas nolūkā, institūciju vadības dokumentos, plānojot iestādes preventīvās aktivitātes, paredzēt pasākumus publiskajā telpā esošās informācijas periodiskai  novērtēšanai, izmantojot bezmaksas publiski pieejamos automātiskos tehniskos tiešsaistes tekstuālās un balss tulkošanas rīkus.

	VRS, VDI




	-
	2027. gada otrais pusgads

	(7.) 14.
	Izstrādāt atbalsta programmas latviešu diasporas studentu motivēšanai studēt Latvijā.
	Izstrādāt atbalsta programmas latviešu diasporas studentu motivēšanai studēt Latvijā.

	IZM 
	AM
	2027. gada otrais pusgads

	[bookmark: _Hlk238030276](7.) 15.
	Visām augstskolām Latvijā noteikt aizliegumu slēgt līgumus ar aģentūrām par trešo valstu valstspiederīgo studentu piesaisti, ja tiek maksāta atlīdzība par katru piesaistīto studentu. 
	Izstrādāt grozījumus normatīvajā regulējumā, nosakot visām augstskolām aizliegumu slēgt līgumus ar studentu rekrutēšanas aģentūrām par trešo valstu studentu, izņemot ES/EEZ, Šveices Konfederācijas un NATO dalībvalstu pilsoņu, piesaisti, ja tiek maksāta atlīdzība par katru piesaistīto studentu.
	IZM
	-
	2027. gada pirmais ceturksnis

	(7.) 17.
	Izglītības kvalitātes valsts dienestam nodrošināt ārvalstu studentu praktiskās angļu valodas prasmes pārbaudes. 
	Izglītības kvalitātes valsts dienestam iegūt sertifikāciju, lai varētu īstenot ārvalstnieku angļu valodas faktisko pārbaudi.

	IZM 
	-
	2027. gada pirmais ceturksnis




	Trešo valstu pilsoņu nodarbinātība I 
Tiesiskais regulējums un vispārīgās problēmas


	[bookmark: _Hlk232155732](8.) 1.
	Precizēt statistiku par ārvalstnieku nodarbinātību Latvijā, atainojot gan to personu skaitu, kam ir piešķirtas tiesības uz nodarbinātību, gan šīs tiesības faktiski izmantojošo un Latvijā nodarbināto personu skaitu.
	PMLP Turpināt konsultācijas ar Centrālo Statistikas pārvaldi un VID, lai nodrošinātu nepieciešamos statistikas datus.

	PMLP



	CSP, VID
	2026. gada pēdējais ceturksnis

	
	
	PMLP izveidot atsevišķu statistikas datni par ārzemniekiem, kuriem ir piešķirtas tiesības uz nodarbinātību.

	PMLP
	-
	2026. gada pēdējais ceturksnis

	[bookmark: _Hlk232155945](8.) 2.
	Veikt nepieciešamos grozījumus tiesību aktos, liedzot trešo valstu pilsoņiem, kuri Latvijā uzturas uz ilgtermiņa vīzas vai uzturēšanās atļaujas pamata, reģistrēties kā pašnodarbinātām personām. 
	Izstrādāt priekšlikumus grozījumiem Imigrācijas likumā (pieņemts 20.08.2026.), nosakot, ka trešo valstu pilsoņiem, kuri Latvijā uzturas ar ilgtermiņa vīzu vai termiņuzturēšanās atļauju, nav tiesību nodarboties ar saimniecisko darbību kā pašnodarbinātai personai, vienlaikus paredzot objektīvi pamatotus aizlieguma izņēmumus, piemēram, attiecībā uz Eiropas Savienības zilās kartes turētājiem.
	EM 

	FM, LM

	2027. gada pirmais ceturksnis

	(8.) 3. 
	Izstrādāt Latvijā nodarbināto trešo valstu valstspiederīgo darba laika uzskaites sistēmu, saskaņā ar kuru gan darbinieka uzaicinātājam, gan uzaicinātajam darbiniekam ir jānodrošina darba stundu reģistrēšana.
	Izstrādāt Latvijā nodarbināto trešo valstu valstspiederīgo darba laika uzskaites sistēmu, saskaņā ar kuru gan darbinieka uzaicinātājam, gan uzaicinātajam darbiniekam ir jānodrošina darba stundu reģistrēšana.

	LM 
	EM 
	2027. gada pirmais ceturksnis

	(8.) 4.
	Nodrošināt iespēju ārvalstniekam ziņot Valsts darba inspekcijai par ekspluatējošu nodarbinātību, ja persona nepārvalda Latvijā biežāk izplatītās svešvalodas. 
	Pilnveidot esošos mehānismus un to pieejamību, kas nodrošina trešo valstu valstspiederīgajiem iespēju iesniegt informāciju vai sūdzību Valsts darba inspekcijā par iespējamu ekspluatējošu nodarbinātību neatkarīgi no viņu latviešu valodas vai Latvijā biežāk lietoto svešvalodu zināšanām. 

	VDI
	LM
	2027. gada pirmais ceturksnis

	(8.) 6.
	Uzdot Valsts darba inspekcijai veikt ārpus Latvijas publicētu darba sludinājumu monitoringu attiecībā uz nodarbinātību Latvijā, lai savlaicīgi identificētu potenciālos likuma pārkāpumus, kas ir saistīti ar ārvalstnieku nodarbinātību Latvijā. Izvērtēt iespējas izmantot jaunās tehnoloģijas monitoringa īstenošanai.
	Valsts darba inspekcijai īstenot ārpus Latvijas publicētu darba sludinājumu periodisku monitoringu, tostarp, organizējot labās prakses apmaiņas aktivitātes, lai ieviestu jauno bezmaksas tehnoloģiju izmantošanu savlaicīgu potenciālo likuma pārkāpumu identificēšanā, kas saistīti ar  ārvalstnieku nodarbinātību Latvijā. 


	VDI
	IeM 
	Pastāvīgi

	[bookmark: _Hlk237951728](8.) 7.
	Ierobežot iespējas izmantot starpniekfirmas, lai nodarbinātu ārvalstniekus, veicot nepieciešamos grozījumus spēkā esošajos tiesību aktos.
	Sagatavot priekšlikumus normatīvo aktu grozījumiem, lai ierobežotu negodprātīgu starpniekfirmu izmantošanu ārvalstnieku nodarbināšanā, tostarp izvērtējot iespēju starpniekfirmu izmantošanu atļaut tikai “zaļā koridora” uzņēmumiem.

	IeM 
	EM, LM
	2027. gada pirmais ceturksnis

	(8). 8.
	Nolūkā novērst informācijas sadrumstalotību starp iestādēm, kontrolējošajām institūcijām ir jāizveido darba grupa un jāvienojas par vienotas trešo valstu pilsoņu nodarbinātības uzraudzības nodrošināšanu.
	Izveidot starpinstitūciju darba grupu, lai izstrādātu un ieviestu vienotu trešo valstu pilsoņu, tajā skaitā – studentu, nodarbinātības uzraudzības un informācijas apmaiņas sistēmu, mazinot informācijas sadrumstalotību starp iesaistītajām iestādēm. 

	LM 
	-
	2026. gada pēdējais ceturksnis.

	(8.) 9.
	Noteikt liegumu negodprātīgajiem uzņēmējiem turpmāk uzaicināt ārzemniekus ar tiesībām uz nodarbinātību, attiecinot šādu liegumu ne vien uz uzņēmumu, bet arī uz uzņēmuma amatpersonām. 

	Izvērtēt nepieciešamību veikt grozījumus Imigrācijas likumā (pieņemts 20.08.2026.).
	IeM 
	-
	2027. gada pirmais ceturksnis

	(8.) 10.
	Nodrošināt pastiprinātu to uzņēmumu monitoringu, kas nodarbojas ar ārvalstnieku rekrutēšanu darbam Latvijā. 
	Uzlabot darbiekārtošanas un darbaspēka nodrošināšanas pakalpojumu veicēju kontroli un stiprināt  sankciju mehānismus to uzņēmumu kontrolei, kuri veic ārvalstu darbaspēka nodrošināšanas pakalpojumus, tajā skaitā par darbošanos bez licences. Stiprināt sadarbību ar VID personāla nomas (likuma “Par iedzīvotāju ienākuma nodokli” izpratnē) tiesiskā regulējuma kontrolē.

	LM
	VID
	2027. gada pirmais ceturksnis

	(8.) 11.
	Par ārzemnieku nodarbināšanas noteikumu pārkāpumiem paredzēt atbildību uzņēmumam, kur ārzemnieks faktiski tiek nodarbināts, lai izslēgtu situācijas, ka par pārkāpumiem tiek sodītas “čaulas” starpniekfirmas, kuras ir uzaicinājušas ārzemnieku. 

	Izvērtēt un nepieciešamības gadījumā izstrādāt grozījumus Imigrācijas likumā (pieņemts 20.08.2026.) (saistīts ar  (8.) 7. punktu). 
	IeM
	-
	2027. gada pirmais ceturksnis

	(8.) 12., 14.
	Nodrošināt iespēju kontrolēt darbam Latvijas transporta un loģistikas pakalpojumu uzņēmumos uzaicināto  ārzemnieku faktiskās autovadītāja prasmes, jo ne visās trešajās valstīs iegūtās autovadītāja tiesības ir uzskatāmas par apliecinājumu personas spējai droši vadīt automašīnu. 
Veikt grozījumus Ceļu satiksmes likumā, nosakot trešo valstu valstspiederīgajiem pienākumu iegūt autovadītāja tiesības Eiropas Savienībā gadījumos, ja autovadītāja tiesības ir nepieciešamas darba pienākumu veikšanai Eiropas Savienībā reģistrētā uzņēmumā. 

	Ieviest mehānismus uzaicināto trešo valstu autovadītāju faktisko braukšanas prasmju pārbaudei neatkarīgi no to trešajās valstīs iegūtajām autovadītāja tiesībām.

	SM 




	-





	2027. gada pirmais ceturksnis




	
	
	Izstrādāt grozījumus Ceļu satiksmes likumā, nosakot trešo valstu valstspiederīgajiem pienākumu iegūt autovadītāja tiesības Eiropas Savienībā gadījumos, ja autovadītāja tiesības ir nepieciešamas darba pienākumu veikšanai Eiropas Savienības teritorijā.
	SM
	-
	2027. gada pirmais ceturksnis

	(8.) 15.
	Izstrādāt informatīvo ziņojumu par vidējās izglītības sistēmas pilnveidi, lai daudz lielākā skaitā tiktu sagatavoti kravas un autobusu šoferi Latvijā. 

	Izstrādāt un iesniegt izskatīšanai Ministru Kabinetā informatīvo ziņojumu ar priekšlikumiem pieaugušo profesionālās izglītības pilnveidei kravas automobiļu un autobusu vadītāju sagatavošanas kapacitātes palielināšanai.


	IZM
	SM
	2026. gada pēdējais ceturksnis




	

Trešo valstu pilsoņu nodarbinātība II 
Studentu darbs un kurjerdienesti


	(9.) 3.
	Precizēt Krimināllikuma 281.1 pantu par citas personas identitātes izmantošanu, nosakot, ka šis pants attiecas arī uz gadījumiem, kad persona strādā, izmantojot citas personas identitāti, kā arī paredzēt likumā atbildību personām, kas iznomā savus platformu darba profilus citām personām, dodot tām tiesības strādāt. 

	Izvērtēt un nepieciešamības gadījumā izstrādāt grozījumus Krimināllikuma 281.1 un 177. pantos, lai novērstu savas identitātes iznomāšanu citai personai, citas personas identitātes un platformu darba profilu izmantošanu nelikumīgai nodarbinātībai un mantiska labuma gūšanai.
	IeM 
	TM
	2026. gada pēdējais ceturksnis

	(9.) 5.
	Valsts darba inspekcijai pieprasīt no uzņēmumiem “Bolt Services Latvia” un “Wolt Latvija” kvalitatīvu datu sniegšanu par nodarbināto ārzemnieku nodarbinātības laiku. 
	Izstrādāt regulējumu, kas paredz pienākumu platformu darba kompānijām uzskaitīt un sniegt regulāru informāciju atbildīgajām iestādēm par nodarbināto ārzemnieku reālo nodarbinātības laiku. 

	LM 
	IeM, EM
	2026. gada pēdējais ceturksnis

	(9.) 8.
	Normatīvajā regulējumā paredzēt kurjerpakalpojumu uzņēmumu atbildību par to, lai nodarbinātie kurjeri ievēro likuma prasības, tādejādi izvairoties no situācijas, kad kurjerpakalpojumu uzņēmumi gūst mantisko labumu no pašnodarbinātu kurjeru izmantošanas, bet atsakās uzņemties par tiem atbildību.   


	Nodrošināt efektīvu Eiropas Parlamenta un Padomes 2024. gada 23. oktobra Direktīvas 2024/2831[footnoteRef:9] par darba nosacījumu uzlabošanu platformu darbā pārņemšanu nacionālajos tiesību aktos, tās pārņemšanas ietvaros izvērtējot un pastiprinot digitālo darba platformu pienākumus un atbildību platformu darba organizēšanā, uzraudzībā un kontrolē, lai nodrošinātu nodarbinātības nosacījumu ievērošanu un novērstu nosacījumu ļaunprātīgu izmantošanu.  [9:  Eiropas Parlamenta un Padomes 2024. gada 23. oktobra Direktīva 2024/2831 par darba nosacījumu uzlabošanu platformu darbā ] 


	LM 
	EM, FM
	2027.gada pirmais ceturksnis

	[bookmark: _Hlk232097801](9.) 11.
	Izstrādāt modeli ātras un efektīvas informācijas apmaiņas nodrošināšanai starp PMLP, VID un Valsts darba inspekciju attiecībā uz ārvalstu studentiem piešķirtajām tiesībām uz nodarbinātību un faktisko darba attiecību uzsākšanu, lai varētu centralizēti un pilnvērtīgi novērtēt ārvalstu studentu nodarbinātības apjomu.




	PMLP turpināt konsultācijas ar VDI, VID un VRS, lai izvērtētu ārvalstu studentu nodarbinātības apjoma noteikšanas metodiku un problemātiku.
	PMLP, VID, VDI, VRS 
	IeM, FM, LM, EM
	2027. gada pirmais ceturksnis

	
Sociālais atbalsts trešo valstu pilsoņiem 


	(10.) 2.
	Ieviest mehānismu, kas ļautu maksimāli ātri pārtraukt pabalstu izmaksu personām, kuras pēc bēgļa vai alternatīvā statusa iegūšanas Latvijā pārvietojas uz citu ES valsti.
	Izvērtēt esošos pasākumus personas dzīvesvietas un attiecīgi - tiesību uz pabalstu noteikšanai un nepieciešamības gadījumā izstrādāt priekšlikumus to pilnveidošanai. 

	LM
	-
	2026. gada pēdējais ceturksnis

	(10.) 4.
	Izvērtēt iespēju vērsties ar priekšlikumu ES līmenī, lai panāktu tādu kārtību, kas ļautu Latvijas institūcijām iegūt informāciju par ES pilsoņu banku kontiem, gadījumos, kad tas ir nepieciešams imigrācijas kontroles uzdevumu veikšanai. 
	Izvērtēt iespēju virzīt priekšlikumu ES līmenī par tiesiskā regulējuma pilnveidošanu, lai kompetentajām iestādēm nodrošinātu iespēju iegūt informāciju par ES pilsoņu banku kontiem gadījumos, kad tas nepieciešams tiesību uz sociālajiem pabalstiem pārbaudei. 

	FM
	LM
	2026. gada pēdējais ceturksnis

	(10.) 5.
	Novērst Latvijas pilsoņus diskriminējošo situāciju, kurā Sabiedrības integrācijas fonds sniedz ārvalstu pilsoņiem tādus bezmaksas sociālos pakalpojumus, kas Latvijas pilsoņiem nav pieejami. 
	Pārskatīt SIF īstenotās programmas, lai neuzsāktu jaunu programmu īstenošanu, novēršot praksi, kad ārvalstu pilsoņi saņem pieejamākus pakalpojumus iepretim Latvijas pilsoņiem. 

	KM 
	LM
	2026. gada pēdējais ceturksnis

	(10.) 6.
	Mainīt kārtību attiecībā uz garantētā minimālā ienākuma pabalsta un mājokļa pabalsta piešķiršanu ārvalstniekiem, kuriem saskaņā ar uzturēšanās atļaujas saņemšanas noteikumiem ir jābūt pietiekamiem iztikas līdzekļiem. 
	Izvērtēt un nepieciešamības gadījumā sagatavot priekšlikumus, nostiprinot tiesību aktos nosacījumu, ka pašvaldības sociālie dienesti nekavējoties informē PMLP par gadījumiem, kad uzturēšanās atļauju turētāji, kuriem ir pienākums pierādīt pietiekamus ienākumus vai materiālo nodrošinājumu, vēršas pēc garantētā minimālā ienākuma pabalsta vai mājokļa pabalsta. 



	PMLP
	LM, pašvaldības
	2027. gada pirmais ceturksnis




	Atbildīgo dienestu kapacitāte nodrošināt imigrācijas kontroli


	[bookmark: _Hlk235029677](11.) 3.
	Ņemot vērā 2026. gada apstrādājamo datu apjomu, Iekšlietu digitālajā centrā un PLMP palielināt kiberdrošības speciālistu skaitu līdz trim personām. 
	Sagatavot prioritārā pasākuma pieteikumu, lai izveidotu amata vietas kiberdrošības speciālistiem Iekšlietu digitālajā centrā un PMLP, pārveidojot jau esošos vakantos amatus vai arī citas amata vietas Iekšlietu ministrijas resora ietvaros, bet nepalielinot kopējo amata vietu skaitu valsts pārvaldē.


	IeM 
	-
	2026. gada pēdējais ceturksnis

	[bookmark: _Hlk235029762](11.) 4.
	Izstrādāt īstenojamu rīcības plānu, lai Valsts robežsardzes personālu nokomplektētu pienācīgā apjomā, kas nodrošinātu atbilstošu spēju reaģēt uz imigrācijas radītajām problēmām. 
	Nodrošināt Valsts robežsardzes rīcības plāna “Par Rīcības plāna personāla pieņemšanai Valsts robežsardzē 2024. - 2027. gadam” aktualizēšanu atbilstoši aktuālajai migrācijas situācijai

	VRS
	-
	2026. gada pēdējais ceturksnis

	[bookmark: _Hlk232019716](11.) 5.
	Atbalstīt Valsts robežsardzes priekšlikumu par Valsts aizsardzības dienesta (VAD) iziešanu Valsts robežsardzē, kas ļautu nodrošināt robežsardzes specializācijas apguvi un dienestu robežuzraudzības jomā uz Latvijas ārējās robežas, kā arī dotu iespēju piesaistīt robežsardzei rezervistus hibrīduzbrukumu gadījumos. 

	Starpinstitucionāli izvērtēt Valsts robežsardzes priekšlikumu par Valsts aizsardzības dienesta ieviešanu Valsts robežsardzē. Izstrādāt un iesniegt Ministru kabinetā likumprojektu “Grozījumi Valsts aizsardzības dienesta likumā” un grozījumus saistošajos Ministru kabineta noteikumos, paredzot iespēju valsts aizsardzības dienestu īstenot Valsts robežsardzē, radot iespēju stiprināt Valsts robežsardzes kapacitāti un pilnveidot reaģētspēju valsts robežas apdraudējuma situācijās. 

Izstrādāt un iesniegt priekšlikumus Mobilizācijas likumā un ar to saistošajos MK noteikumos, izveidojot iekšlietu rezerves institūtu.  

	IeM
	AIM
	2026. gada pēdējais ceturksnis

	(11.) 6.
	Nelegālās imigrācijas pieauguma gadījumā palielināt nelegālās imigrācijas kontroles pasākumos iesaistīto Valsts policijas amatpersonu skaitu, kā arī uzlabot viņu materiāli tehnisko nodrošinājumu. 
	Valsts policijai sniegt nepieciešamo atbalstu Valsts robežsardzei Latvijas Republikas – Baltkrievijas Republikas valsts robežas robežapsardzības nodrošināšanā, lai nepieļautu valsts robežas nelikumīgu šķērsošanu.

	VP
	-
	Pastiprināta robežapsardzības sistēmas darbības režīma darbības laikā

	[bookmark: _Hlk235626407](4.) 4., (11.) 8.
	Ņemot vērā to, ka Latvijas atbildīgo iestāžu kapacitātes robežas ir jau sasniegtas pie līdzšinējā imigrācijas apjoma, noteikt kvotas kopējam trešo valstu pilsoņu skaitam, kas var saņemt uzturēšanas atļaujas vai ilgtermiņa vīzas. 

	Ievērojot Imigrācijas likumā (pieņemts 20.08.2026.) doto deleģējumu, pamatojoties uz kompetento iestāžu sniegto vērtējumu, izstrādāt un pieņemt MK noteikumus, nosakot trešo valstu valstspiederīgo skaitu, kas var ieceļot un uzturēties Latvijas Republikā. 
	IeM

	 -
	2027. gada pirmais ceturksnis





 Pielikums: Statistikas dati par trešo valstu pilsoņiem Latvijā 


Vispārīgā informācija

Saskaņā ar Pilsonības un migrācijas lietu pārvaldes datiem 2026. gada 1. jūlijā Latvijā bija reģistrēti 106 708 trešo valstu pilsoņi ar derīgām uzturēšanās atļaujām, kuru iedalījums atkarībā no saņemtā uzturēšanās atļaujas veida bija šāds: ar derīgām termiņuzturēšanās atļaujām (TUA): 66 952 (tajā skaitā, Ukrainas civiliedzīvotāji – 30 872); ar derīgām pastāvīgās uzturēšanās atļaujām (PUA): 39 756.
Trešo valstu pilsoņi ar derīgām uzturēšanās atļaujām
	Piederības valsts
	Derīgo TUA skaits uz 01.07.2026.

	UKRAINA
	33 719

	KRIEVIJA
	7192

	INDIJA
	6122

	UZBEKISTĀNA
	5120

	BALTKRIEVIJA
	2164

	TURCIJA
	1136

	TADŽIKISTĀNA
	884

	AZERBAIDŽĀNA
	881

	ŠRILANKA
	850

	IZRAĒLA
	789



	Piederības valsts
	Derīgo PUA skaits uz 01.07.2026.

	KRIEVIJA
	30 198

	UKRAINA
	3274

	BALTKRIEVIJA
	2020

	IZRAĒLA
	379

	LIELBRITĀNIJA
	371

	UZBEKISTĀNA
	329

	ĶĪNA
	289

	AFGANISTĀNA
	283

	ARMĒNIJA
	275

	KAZAHSTĀNA
	260














Nodarbinātie
Trešo valstu pilsoņiem piešķirtās tiesības uz nodarbinātību pēdējo desmit gadu laikā





Piešķirtās tiesības uz nodarbinātību pēc trešās valsts pilsoņa valstiskās piederības
2025. gadā un 2026. gada janvārī-jūnijā (TOP 10)
	Valsts
	2025. g.
	2026. g. I pusgads

	UZBEKISTĀNA 
	7265
	4008

	INDIJA 
	3034
	1689

	BALTKRIEVIJA 
	2845
	1186

	TADŽIKISTĀNA 
	2356
	919

	UKRAINA 
	1939
	796

	MOLDOVA 
	610
	273

	FILIPĪNAS 
	490
	255

	AZERBAIDŽĀNA 
	404
	281

	KIRGIZSTĀNA 
	403
	364

	ĶĪNA 
	354
	224
















2026. gada 1. jūlijā derīgo tiesību uz nodarbinātību skaits bija 16 740. Periodā no 2026. gada janvāra līdz jūnijam piešķirtās tiesības uz nodarbinātību pēc trešās valsts pilsoņa valstiskās piederības, norādot % īpatsvaru no piešķirto tiesību kopskaita
(TOP 10)

	Uzbekistāna 
	4008
	34 %

	Indija 
	1689
	14 %

	Baltkrievija 
	1186
	10 %

	Tadžikistāna 
	919
	8 %

	Ukraina 
	796
	7 %

	Kirgizstāna 
	364
	3 %

	Moldova 
	281
	2 %

	Filipīnas 
	273
	2 %

	Azerbaidžāna 
	255
	2 %

	Vjetnama
	230
	2 %

	TOP 10 kopā
	10001
	85 %



Minētie dati par piešķirtajām tiesībām uz nodarbinātību aptver tos gadījumus, kad tiesības uz nodarbinātību piešķirtas saistībā ar ieceļošanu nodarbinātības nolūkā. Tiesības uz nodarbinātību ir arī citām noteiktām trešo valstu personu grupām, kas ieceļo un uzturas Latvijā ar citu mērķi, piemēram, ģimenes apvienošanas vai studiju nolūkos, tiesības uz nodarbinātību ir arī pastāvīgo uzturēšanās atļauju turētājiem. 

Studenti
Ārvalstu studentiem izsniegto pirmreizējo termiņuzturēšanās atļauju skaits




Ārvalstu studenti 2024., 2025. gadā un 2026. g. I pusgadā, izcelsmes valstis

	
	






Migrācijas instrumentalizācija

Saskaņā ar Valsts Robežsardzes datiem laika posmā no 2021. gada 10. augusta līdz 2026. gada 30. jūnijam  Latvijas valsts robežas aizsardzībā iesaistītās iestādes ir novērsušas kopumā 47 346 gadījumus, kad trešo valstu pilsoņi mēģinājuši nelikumīgi šķērsot Latvijas Republikas – Baltkrievijas Republikas valsts robežu. Laika posmā  no 2021. gada līdz 2025. gadam robežsargi aizturēja 1610 personas, no kurām 70 % bija vīrieši, turklāt dominējošā vecuma grupa bija 20-29 gadi.

	[image: ]
	[image: ]










2026. gadā laika posmā no 1. janvāra līdz 16. jūlijam ir novērsti 8142 šādi mēģinājumi, savukārt aizturētas 19 personas. 

2026. gadā uz LVA-BLR valsts robežas atturētās, aizturētās un humānu apsvērumu dēļ ielaistās personas
[image: ]









Ārvalstu studentiem izsniegto pirmreizējo 
termiņuzturēšanās atļauju skaits 2019.-2026. gadā

Visi studenti Trešo valstu studenti	
2019	2020	2021	2022	2023	2024	2025	2026 I pg	2438	1153	1333	1777	3362	3155	3253	1396	Trešo valstu studenti	
2019	2020	2021	2022	2023	2024	2025	2026 I pg	2362	1095	1211	1664	3070	2825	2893	1101	



Pirmreizējās TUA 2024. gadā (TOP 10)

TUA skaits	
INDIJA	ŠRILANKA	UZBEKISTĀNA	TURCIJA	AZERBAIDŽĀNA	PAKISTĀNA	VĀCIJA	ZVIEDRIJA	SOMIJA	NORVĒĢIJA	1561	278	278	147	96	93	87	85	84	38	

Pirmreizējās TUA 2025. gadā (TOP 10)

TUA skaits	
INDIJA	UZBEKISTĀNA	TURCIJA	AZERBAIDŽĀNA	ŠRILANKA	ZVIEDRIJA	PAKISTĀNA	SOMIJA	VĀCIJA	NORVĒĢIJA	1283	469	262	224	192	122	85	78	67	34	


Pirmreizējās TUA 2026. g. I pusgadā (TOP 10)	
INDIJA	UZBEKISTĀNA	ZVIEDRIJA	TURCIJA	AZERBAIDŽĀNA	ŠRILANKA	SOMIJA	VĀCIJA	NORVĒĢIJA	474	272	116	93	66	59	53	40	29	

Piešķirtas  tiesības uz nodarbinātību 2016.-2026.gg

Piešķirtas  tiesības uz nodarbinātību 2016.-2026.gg	
2016	2017	2018	2019	2020	2021	2022	2023	2024	2025	2026 Ipg	6007	7688	11359	15363	12199	16400	19731	18983	19825	22917	11705	

